
REFERAT
privind aprobarea Înţelegerii de Cooperare între
municipiul Timişoara din România şi orașul Da Nang din Vietnam

Relaţiile Timișoarei cu Da Nang au început în anul 2009, când, beneficiind de sprijinul Ambasadei Vietnamului în România, o delegaţie a municipiului Timișoara, la care s-au alăturat reprezentanţi ai Camerei de Comerţ, universităţilor și mediului de afaceri, s-a deplasat în Vietnam pentru a stabili relaţii de cooperare cu câteva orașe propuse. Cu ocazia vizitei au avut loc întâlniri cu reprezentanţi ai autorităţilor locale, universităţilor şi mediului economic pentru a identifica posibilităţile de cooperare şi de schimburi în domeniile universitar, cultural, economic şi comercial şi turismului. Astfel, au avut loc și primele discuţii concrete privind înfrăţirea Municipiului Timişoara cu oraşul Da Nang.

În luna aprilie 2013, dl. Valeriu Arteni, însărcinat cu afaceri al Ambasadei României la Hanoi, a propus Municipiului Timişoara reluarea demersurilor de înfrăţire cu oraşul Da Nang sugerând transmiterea unei invitaţii Preşedintelui Comitetului Popular al oraşului Da Nang şi a unei propuneri de „Acord de înfrăţire” şi oferind tot sprijinul Ambasadei pentru continuarea şi realizarea acestor demersuri.

Da Nang este unul dintre cele mai importante orase porturi din Vietnam, și cel mai mare oras de pe Coasta Centrala de Sud din Vietnam. Populaţia orașului depășește 950 000 de locuitori, pe o suprafaţă de 1,255.53 km².
La 1 ianuarie 1997, orașul a fost separat de provincia Quang Nam, din care făcea parte, pentru a deveni unul dintre cele cinci municipalități independente (controlate central) în Vietnam. Da Nang este cel mai important centru industrial din  Vietnam, dezvoltând industrii variate, construcții navale și textile. Produsele industriale specifice includ cele acvatice, țesături, haine, cărămizi, îngrășăminte, ciment, săpun, hârtie, și tablete medicale. 
Totodată, având mai multe universităţi foarte active, orașul este și un puternic centru de învăţământ, care polarizează întreaga regiune.
Da Nang este și un oraș cu un turism puternic, aici aflându-se importante situri arheologice,  litoralul cu plaje renumite în imediata vecinătate a orașlui, și staţiunile montane din apropiere.
Aeroportul Internațional Nang Đà, situat în centrul orașului, este al treilea cel mai mare aeroport internațional din Vietnam, iar sistemul portuar al orașului este al treilea ca mărime din Vietnam.

Încheierea Înţelegerii de Cooperare ar facilita schimburile în varii domenii, incluzând în principal schimburile economice, investiţiile, turismul, înaltele tehnologii, tehnologia informaţiei, educaţia, cultura, tineretul și sportul. Textul propus al Înţelegerii de Cooperare stabileşte cadrul general al relaţiilor de cooperare între cele două oraşe, în spiritul promovării bunei înţelegeri, a valorilor democraţiei şi a principiului dezvoltării durabile a celor două comunităţi.

În conformitate cu prevederile art.16 din Legea administraţiei publice locale nr. 215/2001 actualizată şi potrivit dispoziţiilor art. 41 din Legea tratatelor nr. 590/2003, Înţelegerea de Cooperare între municipiul Timişoara din România şi orașul Da Nang din Vietnam a fost avizată  favorabil de către Ministerul Afacerilor Externe (Avizul nr. H2-1/1960 din 08.05.2014, înregistrat la Municipiul Timişoara sub numărul SC2014-12440/15.05.2014) şi de către Ministerul Dezvoltării Regionale și Administraţiei Publice (Avizul nr. 35464 din 20.05.2014, înregistrat la Municipiul Timişoara sub numărul CP2014 - 594/20.05.2014). 

Având în vedere aspectele menţionate mai sus; 

Propunem:

Emiterea unei Hotărâri a Consiliului Local prin care să se aprobe Înţelegerea de Cooperare între municipiul Timişoara din România şi orașul da Nang din Vietnam, conform anexei care va face parte integrantă din hotărâre. 

